wickkiey/tamil-wikipedia-chunked huggingface dataset:
# வாசுதேவபுரம் மகாவிஷ்ணு கோயில்

## புராணம்

மகரிஷி பரசுராமர் மகாவிஷ்ணுவின் சிலையை, அவர் மகாலட்சுமி தேவியைத் தழுவிக் கொண்டிருக்கும் பிரதிஷ்டை செய்தார். குடமுழுக்கிற்குப் பிறகு மகரிஷி கோயில் பொறுப்புகளை சில உள்ளூர் பிராமணர்களிடம் ஒப்படைத்தார். மகாலட்சுமியின் அருளால் இந்த பிராமணர்கள் செல்வ வளம் பெற்றனர். ஆனால் பிற்காலத்தில் அவர்களே தம் மாறுபட்ட நடத்தையின் காரணமாக தம் வீழ்ச்சிக்கு வழிவகுத்தனர். கோயிலும் நாளடைவில் செல்வத்தையும் பெருமையையும் இழந்துவிட்டது.  
நீண்ட நாட்களுக்குப் பிறகு குருவாயூரப்பனின் சிறந்த சீடரான வில்வமங்கலம் சுவாமிகள், கோயிலுக்குச் சென்று மகாவிஷ்ணுவின் சேவையில் ஈடுபட்டிருந்தபோது மகாலட்சுமியின் தரிசனம் அவருக்குக் கிடைத்தது.  
இறைவனும், இறைவியும் இருந்த கோவியின் மோசமான நிலையைக் கண்டு சுவாமிகள் வருந்தி, அதற்கான காரணத்தை தேவியிடம் கேட்டறிந்தார். கோயிலின் அதிகாரிகளும் மக்களும் கோயில் சடங்குகளில் கவனம் செலுத்துவதில்லை என்றும், ஆதலால் தேவி இறைவனுக்கு சேவை செய்வதில் கவனமாக இருந்ததாகவும் கூறினாள். அதன் காரணமாக தேவியால் மக்களின் பிரார்த்தனைகளைக் கேட்க நேரமின்றிப் போனது.  
அப்போது வில்வமங்கலம் சுவாமிகள் தேவியிடம், பக்தர்களின் பிரார்த்தனைகள் தீர்க்கப்படாவிட்டால், அவர்கள் கோயிலுக்குச் செல்வதை நிறுத்திவிட்டு நாத்திகர்களாக மாறுவர் என்றும், ஆதலால் பிரார்த்தனைகளைக் கேட்க சிறிது நேரம் ஒதுக்குமாறும் வேண்டினார். வேண்டுகோளைக் கேட்ட தேவி, வருடத்திற்கு ஒருமுறை பக்தர்களுக்கு தரிசனம் தருவதாக உறுதியளித்தார்.  
அதனால் திருப்தியடையாத சுவாமிகள் மீண்டும் மஹாலக்ஷ்மியிடம், செல்வத்திற்கு கூடுதலாக புகழ், ஆரோக்கியம், அறிவு, வேலையில் வெற்றி, நல்ல மற்றும் நீடித்த திருமண வாழ்க்கை போன்ற பல்வேறு வேண்டுதல்களைத் தீர்த்துவைக்கும்படி கேட்டுக்கொண்டார். அவருடைய நேர்மையான வேண்டுகோளைக் கேட்ட தேவி வைசாக (ஏப்ரல் / மே) மாதத்தில் அக்ஷய திரிதியாவில் தொடங்கி 8 நாட்களுக்கு தனது பக்தர்களுக்கு அஷ்டலட்சுமிகளாக அதாவது வீரலட்சுமி, கஜலட்சுமி, சந்தானலட்சுமி, விஜயலட்சுமி, தானியலட்சுமி, ஆதிலட்சுமி, தனலட்சுமி மற்றும் மகாலட்சுமி என்ற 8 வெவ்வேறு வடிவங்களில் ஆசீர்வாதங்களைப் பொழிவதாகப் பதிலளித்தார்.  
அதுமுதல் தாம்பூல சமர்ப்பணம் இந்த கோயிலில் ஒரு முக்கிய பங்குவகிக்க ஆரம்பித்தது.
# வாசுதேவபுரம் மகாவிஷ்ணு கோயில்

## காணிக்கைகள்

அரிசி மற்றும் மஞ்சள் அளித்தல், திருவமுதம், மூணு உருளி நைவேத்யம், முழுக்காப்பு போன்றவை இக்கோயில் காணிக்கைகளாகும்.
# வாசுதேவபுரம் மகாவிஷ்ணு கோயில்

## மற்ற திருவிழாக்கள்

அஸ்வின மாத பௌர்ணமி, பௌர்ணமியில் நடைபெறும் முக்கிய விழாவாகும். பல வகையான அர்ச்சனைகளான லக்ஷ்மி ஸஹஸ்ரநாமம், கனகதாரா ஸ்தோத்திரம், மகாலட்சுமி அஷ்டகம் போன்றவை இங்கு செய்யப்படுகின்றன. இவை அதிர்ஷ்டத்தைத் தருவதாக என்று மக்கள் நம்புகிறார்கள். அஸ்தமி ரோஹினி, திருவோணம், அட்சய திருதயி போன்றவை முக்கிய நாள்களாகும்.
# திருக்காரியூர் கோட்டேக்காவு பகவதி கோயில்

**திருக்காரியூர் கோட்டேக்காவு பகவதி கோயில்** இந்தியாவில் கேரள மாநிலத்தில் கொத்தமங்கலத்திலிருந்து 4 கி.மீ. தொலைவில் உள்ள கோயில் ஆகும்.
# திருக்காரியூர் கோட்டேக்காவு பகவதி கோயில்

## மூலவர்

இக்கோயிலின் மூலவர் ஆதி பராசக்தி ஆவார். அவருடைய சன்னதி வடக்கு நோக்கி அமைந்துள்ளது. இக்கோயிலில் கிருஷ்ணர், சிவபெருமான் ஆகியோரின் ஆவிகள் இருப்பதாக நம்பப்படுகிறது. ஆரிய, திராவிட மரபுகளின் அடிப்படையில் இங்கு சடங்குகள் மேற்கொள்ளப்படுகின்றன. திருக்காரியூர் சேர வம்சத்தின் தலைநகராகவும் கருதப்படுகிறது.
# குசேனைரே கோல்கள்

விளக்குவதற்கு குசேனைரே கோல்கள் பயன்படுத்தப்பட்டுள்ளது.]]
**குசேனைரே கோல்கள்** (*Cuisenaire rods*) என்பது, மாணவர்கள் கைப் பயிற்சி மூலமாக கணிதம் பயில உதவும் கருவிகளாகும். எண்கணிதத்தின் நான்கு அடிப்படைச் செயல்களான கூட்டல். கழித்தல், பெருக்கல், வகுத்தல் ஆகியவற்றையும் பின்னங்களைக் கொண்டு கணிக்கிடுதலையும் வகுஎண்களைக் காணும் முறையையும் இக்கோல்களைப் பயன்படுத்தி எளிதாகப் புரிந்துகொள்ளவும் கற்றுக்கொள்ளவும் முடிகிறது. 1950 களின் துவக்கத்தில் எகிப்தியக் கல்வியலாளரும் கணிதவியலாளருமான கலேப் கத்தேக்னோ என்பவர் பெல்ஜியத் தொடக்கப் பள்ளி ஆசிரியரான கியோர்கெசு குசேனைரே (1891–1975) உருவாக்கிய வண்ண எண் கோல்களைப் பிரபலப்படுத்தினார். குசேனைரே, தான் உருவாக்கிய இக்கோல்களுக்கு "ரெக்லெட்டெசு" (*réglettes*) எனப் பெயரிட்டிருந்தார்.  
"1950களின் துவக்கத்தில், பாரம்பரிய முறையில் பயிற்றுவிக்கப்படும்போது கற்றுக்கொள்வதில் சிரமப்பட்ட குழந்தைகள், இக்கோல்களைக் கொண்டு பயிற்றுவிக்கப்பட்டபோது அவர்கள் கற்கும் வேகமும் புரிதலின் அளவும் அதிகமானதென குசேனைரே கண்டுபிடித்ததாக" கத்தேக்னோ கூறியுள்ளார்.
# குசேனைரே கோல்கள்

## வரலாறு

கல்வியாளர்கள் மரியா மாண்ட்டிசோரி, பிரெட்ரிக் புரோபல் இருவரும் எண்களைக் குறிக்கும் கோல்களைப் பயன்படுத்தியிருந்தாலும், 1950கள் முதலாக உலகளவில் பயன்படுத்தக்கூடிய கோல்களை அறிமுகப்படுத்தியது குசேனைரேதான். இவர், 1952 இல் இக்கோல்களின் பயன்பாடுகளடங்கிய கையேட்டை (*Les nombres en couleurs*) வெளியிட்டார். வயலின் இசைக்கலைஞரான குசேனைரே, பெல்ஜியத்தின் துயின் என்ற நகரில் இசை ஆசிரியராகவும் கணித ஆசிரியராகவும் பணியாற்றினார். இசையின் நுணுக்கங்களை எளிதாகவும் அனுபவித்தும் கற்றுக்கொள்ளும் குழந்தைகள் ஏன் கணிதத்தைக் கடினமான பாடமாகக் கருதுகின்றனர் என வியந்தார். இந்த ஒப்பீடுதான் இவரை 1931 இல் 1&nbsp;செமீ முதல் 10&nbsp;செமீ வரை நீளமுள்ள பத்து வெவ்வேறு வண்ண மரக்கோல்களைத் தயாரித்து, அவற்றைக்கொண்டு குழந்தைகள் கணிதத்தைக் கற்கும்முறையை முயற்சிக்கத் தூண்டியது.  
1953 ஆம் ஆண்டு ஏப்ரல் மாதம், பிரித்தானியக் கணிதவியாளரும் கணிதவியலாளருமான 'கலேப் கத்தேக்னோ' துயின் பள்ளியில் மாணவர்கள் இக்கோல்களைப் பயன்படுத்தி கணிதம் கற்பதைக் காண்பதற்காக அழைக்கப்பட்டார். அதுவரையில் இவரது இந்த முயற்சி, 23 ஆண்டுகளாக துயினுக்கு அப்பால் வெளியில் எவரும் அறியாத ஒன்றாகவே இருந்து வந்தது. அது சமயம் கத்தேக்னோ கணிதக் கற்றலுக்கும் மேம்பாட்டுக்குமான பன்னாட்டு ஆணையத்தையும் (International Commission for the Study and Improvement of Mathematics Education (CIEAEM)) கணித ஆசிரியர்களின் சங்கத்தையும் துவங்கியிருந்தாலும் துயின் பள்ளி அனுபவம்தான் அவருக்குத் திருப்புமுனையாக அமைந்தது:  
<blockquote>முசேனைரே, அறையின் மூலையிலிருந்த ஒரு மேசைக்கு எங்களை அழைத்துச் சென்றார்; வண்ணக் கோல்கள் குவிந்திருந்த அந்த மேசையைச் சுற்றி நின்றிருந்த மாணவர்கள் கணக்குகளைச் செய்து கொண்டிருந்தனர். அக்கணக்குகள் அவர்களது வயதுக்கு மீறியவை என எனக்குத் தோன்றியது. இதைப் பார்த்தவுடன் எனக்கு சுற்றுச் சூழல் மறந்தது; ஆச்சரியம் பெருகியது. குசேனைரே மாணவர்களைக் கேள்விகள் கேட்டவுடன் அவர்கள் திடமாகவும் தன்னம்பிக்கையுடனும் சரியான பதில்களைக் கூறுவதைக் கேட்டதும், எனது ஆச்சரியம் அளவுகடந்த உற்சாகமாகவும் ஒளியுணர்வாகவும் மாறியது</blockquote>  
கத்தேக்னோ, அந்த வண்ண மரக்கோல்களுக்கு "குசேனைரே கோல்கள்" எனப் பெயரிட்டு அவற்றைப் பிரபலப்படுத்தினார். இக்கோல்களின் பயன்பாடு,மாணவர்களுக்குள் மறைந்திருக்கும் கணிதத் திறமைகளை ஆக்கமும் ஆர்வமுமான முறையில் விரிவுபடுத்துவதைக் கண்ட கத்தேக்னோ, தான் பின்னணியில் இருந்துகொண்டு மாணவர்கள் முன்னின்று கற்கும் முறைக்குத் மாறினார்:  
<blockquote>குசேனைரேயின் பரிசான கோல்கள், கற்றல்-கற்பித்தலின்போது ஆசிரியர் பின்னணியிலிருந்துகொண்டு அங்கு நிகழும் (ஆனால் அரிதாக அங்கீகரிக்கப்படும்) உண்மைகளின் குறிகளைக் கவனிக்கும் கற்பித்தல் முறைக்கு என்னை மாற்றியது.</blockquote>  
1954 இல் காட்டெக்னோ 'குசேனைரே நிறுவனத்தை' இங்கிலாந்திலுள்ள ரீடிங் என்ற இடத்தில் நிறுவினார். 1950 களின் இறுதியில் ஆயிரத்துக்கும் மேற்பட்ட நாடுகளிலுள்ளா பத்தாயிரத்துக்கும் அதிகமான பள்ளிகளில் குசேனைரே கோல்கள் பயன்படுத்தப்பட்டன. 1960 களிலும் 1970 களிலும் இக்கோல்கள் மேலும் பிரபலமாயின. 2000 இல் ஐக்கிய அமெரிக்க நாட்டைச் சேர்ந்த கல்வி கற்க உதவும் கருவிகள் நிறுவனம் (ETA), குசேனைரே கோல்கள் தொடர்பான பொருட்களை விற்பதற்காக, அமெரிக்கக் குசேனைரே நிறுவனத்தை வாங்கியது (ETA/Cuisenaire). 2004 ஆம் ஆண்டு, ஓவியங்கள் மற்றும் சிற்பங்களின் கண்காட்சியில் இக்கோல்கள் நியூசிலாந்தின் ஓவியரால் காட்சிப்படுத்தப்பட்டன.
# குசேனைரே கோல்கள்

## கோல்கள்

| நிறம் | சுருக்கம் | நீளம்
(செமீ) |  |
| --- | --- | --- | --- |
| வெள்ளை | w | 1 |  |
| சிவப்பு | r | 2 |  |
| வெளிர் பச்சை | g | 3 |  |
| செந்நீலம் (அல்லது வெண்சிவப்பு) | p | 4 |  |
| மஞ்சள் | y | 5 |  |
| அடர் பச்சை | d | 6 |  |
| கருப்பு | b | 7 |  |
| பழுப்பு | t | 8 |  |
| நீலம் | B | 9 |  |
| செம்மஞ்சள் | O | 10 | } |  
இரண்டு பெரிய (10+ செமீ) நீளமுள்ள கோல்களை அதிகமாகக் கொண்டு கிழக்கு ஐரோப்பாவில் பயன்படும் மற்றொரு அமைப்பு:  
| நிறம் | நீளம்
(செமீ) |  |
| --- | --- | --- |
| வெள்ளை | 1 |  |
| வெண்சிவப்பு | 2 |  |
| வெளிர் நீலம் | 3 |  |
| சிவப்பு | 4 |  |
| மஞ்சள் | 5 |  |
| செந்நீலம் | 6 |  |
| கருப்பு | 7 |  |
| பழுப்பு | 8 |  |
| அடர் நீலம் | 9 |  |
| செம்மஞ்சள் | 10 |  |
| பச்சை | 12 |  |
| வெயிற்பட்ட மேனி நிறம் | 16 | } |
# குசேனைரே கோல்கள்

## கணிதக் கற்றலில் பயன்பாடு

பலவிதமான வயதினருக்கும் பலவிதமான கணிதக் கருத்துக்களைக் கற்பிக்க இக்கோல்கள் பயன்படுத்தப்படுகின்றன. இதனைப் பயன்படுத்திக் கற்கப்படும் கணிதத் தலைப்புகள்:
# மருதாநதி அணை

**மருதாநதி** திண்டுக்கல் மாவட்ட பட்டிவீரன்பட்டி அருகேயுள்ள அய்யம்பாளையத்தில் அமைந்துள்ளது. தாண்டிக்குடி, பண்ணைக்காடு, கடுகுதடி, கோம்பை ஆகிய பகுதிகள் இந்த நதிக்கு முக்கிய நீர் ஆதாரங்களாகும். ஆத்தூர் தாலுகாக்களைச் சேர்ந்த 6500 ஏக்கர் நிலம் பாசன வசதி பெறுகிறது. சேவுகம்பட்டி, பட்டிவீரன்பட்டி, அய்யம்பாளையம் பேரூராட்சிகள், சித்தரேவு, அய்யங்கோட்டை, தேவரப்பன்பட்டி ஆகிய ஊராட்சிகளுக்குக் குடிநீர் மூலமாகவும் உள்ளது.
# மருதாநதி அணை

## மருதாநதி அணை

74 அடி உயரம் கொண்ட மருதாநதி அணையானது 1979 ஆம் ஆண்டு கட்டப்பட்டது. தமிழ்நாடு நீர்வளத் துறையில் மதுரை மண்டலக் கட்டுப்பாட்டில் உள்ள இந்த அணையின் மொத்தக் கொள்ளளவு 189 மில்லியன் கன அடியாகும். ஒவ்வொரு ஆண்டும் வடகிழக்குப் பருவ மழையின் காலத்தில் அணை திறக்கப்படுகிறது.
# 55 பெருங்கரடி

**55 பெருங்கரடி (55 Ursae Majoris)** ( **55 உமா** ) என்பது பெருங்கரடி விண்மீன் குழுவில் உள்ள மூவிண்மீன் அமைப்பாகும் . அதன் தோற்றப் பொலிவுப் பருமை 4.80 ஆகும். இவற்றில் இருவிண்மீன்கள் 2.55 நாள் வட்டணை அலைவுநேரத்துடன் நெருக்கமான நிறமாலை இரும விண்மீன் அமைப்பை உருவாக்குகின்றன. மூன்றாவது விண்மீன் ஒவ்வொரு 1873 நாள் அலைவு நேரத்துடன் நடு இணையைச் சுற்றி வருகிறது. மூன்று விண்மீன்களும் A-வகை முதன்மை வரிசை விண்மீன்கள் ஆகும் .
# இணையப் பள்ளி

பயன்படுத்தி ஆன்லைன் வகுப்பறையின் ஒரு கட்ட உதாரணம். ஆசிரியர் அவர்களின் திரையைப் பகிர்ந்து கொள்கிறார்.]]
ஓர் **இணையப் பள்ளி** (Online school **மெய்நிகர் பள்ளி,** **மின்-பள்ளி** அல்லது **இணைம-பள்ளி** ) என்பது மாணவர்களுக்கு முழுவதுமாக அல்லது முதன்மையாக எழிவரி அல்லது இணையம் மூலம் பாடம் கற்பிக்கப்படுவதனை குறிக்கிறது. இது "பயிற்றுவிப்பாளர்கள் மாணவர்களுக்கு அறிவுறுத்தல்களை வழங்குவதற்கும் மாணவர்களுக்கிடையில் வழக்கமான மற்றும் கணிசமான தொடர்புகளை ஆதரிப்பதற்கும் ஒன்று அல்லது அதற்கு மேற்பட்ட தொழில்நுட்பங்களைப் பயன்படுத்தும் கல்வி என வரையறுக்கப்பட்டுள்ளது. இணைய கல்வி உலகம் முழுவதும் உள்ளது மற்றும் அனைத்து கல்வி நிலைகளிலும்(K-12 உயர்நிலைப் பள்ளி/மேல்நிலைப் பள்ளி, கல்லூரி அல்லது பட்டதாரி பள்ளி) பயன்படுத்தப்படுகிறது. இந்த வகையான கற்றல் இணையத்தில் கல்வியின் அடுத்த நிலைக்கு முன்னேறவும் உதவுகிறது.  
மெய்நிகர் கல்வி பொதுவாக உயர்நிலைப் பள்ளி மற்றும் கல்லூரியில் பயன்படுத்தப்படுகிறது. 30 வயது அல்லது அதற்கு மேற்பட்ட மாணவர்கள் அதிக கட்டணம் செலுத்தி இணைய வழியில் கல்வி கற்க முனைகின்றனர். மக்கள்தொகையில் 41% மக்கள் இணைய வழியில் கல்வி கற்கின்றனர், அதே நேரத்தில் 24-29 வயதுடைய மாணவர்களில் 35.5% மற்றும் 15-23 வயதுடைய மாணவர்களில் 24.5% மெய்நிகர் கல்வியில் பங்கேற்கின்றனர்.  
உலகளவில் மெய்நிகர் கல்வி அதிகளவில் பயன்படுத்தப்பட்டு வருகிறது. தற்போது 4,700க்கும் மேற்பட்ட கல்லூரிகள் மற்றும் பல்கலைக்கழகங்கள் தங்கள் மாணவர்களுக்கு எழில்வரிப் படிப்புகளை வழங்குகின்றன. 2015 ஆம் ஆண்டில், 6 மில்லியனுக்கும் அதிகமான மாணவர்கள் குறைந்தபட்சம் ஒரு பாடத்தை எடுத்துக்கொண்டனர், இந்த எண்ணிக்கை முந்தைய ஆண்டை விட 3.9% அதிகரித்துள்ளது. அனைத்து உயர்கல்வி மாணவர்களில் 29.7% பேர் குறைந்தபட்சம் ஒரு தொலைதூரப் படிப்பையாவது படிக்கின்றனர். 2012 மற்றும் 2015 க்கு இடையில் கல்லூரிக்குச் சென்று பயிலும் மொத்த மாணவர்களின் எண்ணிக்கை 931,317 நபர்களாக குறைந்துள்ளது கல்லூரி அளவில் படிக்கும் மாணவர்களின் எண்ணிக்கை அதிகரித்து வருவதால், தொலைதூரக் கல்வியில் சேரும் மாணவர்களின் எண்ணிக்கையும் அதிகரிக்கும் என்று நிபுணர்கள் கூறுகின்றனர்.
# எரோதுகளின் இராச்சியம்

**எரோதிய இராச்சியம்** (*Herodian kingdom*)அகஸ்ட்டஸ் காலத்திய உரோமைக் குடியரசுக்குட்பட்ட கப்பம் ஒரு சிற்றரசு ஆகும். மக்கபேயர் இராச்சியத்தை வீழ்த்தி இசுரேல் இராச்சியத்தை நிறுவியவர் முதலாம் ஏரோது எனும் யூதர் ஆவார். இதன் தலைநகரம் எருசலேம் ஆகும். மன்னர் முதலாம் எரோது இந்த இராச்சியத்தை கிமு 37 முதல் கிமு 4 வரை ஆட்சி செய்தார்.  
மன்னர் முதலாம் ஏரோது கிமு 4ல் இறந்த பின்னர் அவரது 3 மகன்கள் எரோதிய இராச்சியத்தை யூதேயா, சமாரியா மற்றும் *இதுமியா* என மூன்றாகப் பிரித்துக் கொண்டு ஆண்டனர். கிபி 6ல் எரோது மன்னரின் 3 மகன்கள் ஆட்சி செய்த பகுதிகளை உரோமைப் பேரரசு கலைத்து விட்டு, ஒட்டு மொத்த எரோது இராச்சியத்தை, உரோமைப் பேரரசின் ஆளுநர் கீழ் ஆளப்பட்டது. கிபி 37 முதல் 41
வரை உரோமைப் பேரரசராக இருந்த காலிகுலா, கலிலேயாவை ஆண்ட யூத சிற்றரசை கலைத்து விட்டு, யூத மாகாணத்துடன் இணைத்தார்.
# எரோதுகளின் இராச்சியம்

## இதனையும் காண்க

- இரண்டாம் கோவில்
- முதலாம் ஏரோது
# தொலைநிலைக் கல்வி

**தொலைநிலைக் கல்வி** (Distance education) **தொலைதூரக் கல்வி** என்றும் அழைக்கப்படுகிறது, இது எப்போதுமே பள்ளியில் வகுப்பிற்குச் சென்று பயிலாத மாணவர்களின் கல்வியினைக் குறிப்பதாகும், அல்லது கற்பவரும் ஆசிரியரும் நேரம் மற்றும் தூரம் இரண்டிலும் பிரிக்கப்பட்டிருப்பதனைக் குறிப்பதாகும். பாரம்பரியமாக, இது வழக்கமாக **கடித வழிப் படிப்புகளை** உள்ளடக்கியது, அதில் மாணவர் பள்ளியுடன்/கல்லூரியுடன் அஞ்சல் மூலம் தொடர்பு கொள்கிறார். தற்போது தொலைதூரக் கல்வி என்பது இணையம் அல்லது காணொளிக் கருத்தரங்கு போன்ற தொழில்நுட்பங்களின் பரிணாம வளர்ச்சியுடன் உருவாகியுள்ளது. தொலைதூரக் கற்றல் திட்டமானது முற்றிலும் தொலைநிலைக் கற்றலாக இருக்கலாம் அல்லது எழில்வரிக் கற்றல் மற்றும் பாரம்பரிய வகுப்பறை அறிவுறுத்தலின் கலவையாகயும் இருக்கலாம் .
# தொலைநிலைக் கல்வி

## வரலாறு

தொலைதூரக் கல்விக்கான ஆரம்ப முயற்சிகளில் ஒன்று 1728 இல் விளம்பரப்படுத்தப்பட்டது. வாராந்திர அஞ்சல் பாடங்கள் மூலம் திறன்களைக் கற்றுக்கொள்ள விரும்பும் மாணவர்களைத் தேடிய "*ஷார்ட் ஹேண்ட்* என்ற புதிய முறையின் ஆசிரியரான கலேப் பிலிப்சு இதனை பயன்படுத்தியதாக *போசுட்டன் கெசட்டில்* இருந்தது.  
அஞ்சலட்டையில் முதல் தொலைதூரக் கல்விப் பாடத்தை 1840களில் சர் ஐசக் பிட்மேன் வழங்கினார், இவர் சுருக்கெழுத்து முறையைக் கற்றுக்கொடுத்தார். மாணவர்களின் பின்னூட்டத்தின் கூறு பிட்மேனின் அமைப்பில் ஒரு முக்கியமான கண்டுபிடிப்பாக இருந்தது. 1840 இல் இங்கிலாந்து முழுவதும் ஒரே மாதிரியான தபால் கட்டணங்கள் அறிமுகப்படுத்தப்பட்டதன் மூலம் இந்தத் திட்டம் சாத்தியமானது
# உப்பாறு, சிறுபத்தூர்

**உப்பாறு** என்பது திருச்சி மாவட்டத்தில் ஓடும் ஒரு சிற்றாறாகும். துறையூர் பச்சமலை மற்றும் அதனைச் சுற்றியுள்ள கிராமப்புறங்களில் பெய்யும் மழை நீர், பெரமங்கலம் ஏரி மற்றும் ஓமாந்தூர் ஏரி ஆகியவற்றிலிருந்து வரும் உபரி நீர் வாய்க்கால்கள் மூலம் இந்த ஆறாக ஓடுகிறது. உப்பாறாக உருவாகி மண்ணச்சநல்லூர் பகுதியில் உள்ள எதுமலை, தேவிமங்கலம், இருங்களூர், லால்குடி பூவாளூர் வழியாக இந்த உப்பாறு நத்தம் அருகே உள்ள கொள்ளிடம் ஆற்றில் கலக்கிறது.
# உப்பாறு, சிறுபத்தூர்

## உப்பாறு அணை

மணச்சநல்லூர் வட்டம் சிறுபத்தூர் கிராமத்தில் இந்த உப்பாற்றில், 1986 ஆம் ஆண்டு அணை கட்டப்பட்டது. தமிழ்நாடு நீர்வளத் துறையில் திருச்சி மண்டலக் கட்டுப்பாட்டில் உள்ள இந்த அணையின் நீர்பிடிப்புப் பகுதி 92 சதுர கிலோமீட்டரும் அணையின் முழு நீர்மட்டம் 10.83 அடியும் முழுக் கொள்ளளவு 80 மில்லியன் கன அடியுமாகும். இந்த அணையின் மூலம் திருச்சி மாவட்டத்தில் சிறுபத்தூர், தத்தமங்கலம், அக்கரைப்பட்டி, ஆய்குடி, சமயபுரம் மற்றும் வலையூர் கிராமங்களில் சுமார் 1,785 ஏக்கர் நிலங்கள் பாசன வசதி பெறுகின்றன. இந்த அணையிலிருந்து வெளியேறும் உபரிநீர் நத்தமாங்குடி அருகே கொள்ளிடம் ஆற்றில் கலக்கிறது.
# மிருகண்டா அணை

**மிருகண்டா அணை** என்பது திருவண்ணாமலை மாவட்டம் கலசப்பாக்கம் வட்டத்தில் மேல்சோழங்குப்பம் கிராமத்தில் உள்ள அணையாகும். இதன்மூலம் காந்தாபாளையம், சிறுவள்ளூர், நல்லான் பிள்ளைபெற்றாள், கேட்டவரம்பாளையம், வில்வாரணி, எலத்தூர், அம்மாபுரம் உள்ளிட்ட பகுதிகளில் 3,190 ஏக்கர் நிலங்கள் பாசன வசதி பெறுகின்றன.  
தமிழ்நாடு நீர்வளத் துறையில் திருச்சி மண்டலக் கட்டுப்பாட்டில் உள்ள இந்த அணை 2005 ஆம் ஆண்டு கட்டப்பட்டது. இதன் மொத்தக் கொள்ளவு 87.23 மில்லியன் கன அடியும், உயரம் 22.97 அடியுமாகும்.
# காணொளிக் கருத்தரங்கு

**காணொளிக் கருத்தரங்கு** (Videotelephony அல்லது வெறுமனே நிகழ்பட **அழைப்பு** என்றும் அழைக்கப்படுகிறது) என்பது நிகழ்நேர தகவல்தொடர்புக்காக வெவ்வேறு இடங்களில் உள்ளவர்கள் ஒலி சமிக்ஞை மற்றும் நிகழ்பட சமிக்ஞைகளை இருவழி அல்லது பலமுனைகளாக வரவேற்பு மற்றும் பரிமாற்றம் நடைபெறுவதனைக் குறிப்பதாகும். *வீடியோ ஃபோன்* என்பது நிகழ்பட படமி மற்றும் நிகழ்படக் காட்சியைக் கொண்ட ஒரு தொலைபேசி ஆகும், இது ஒரே நேரத்தில் ஒலி சமிக்ஞை மற்றும் நிகழ்படங்களைத் தொடர்பு கொள்ளக்கூடியது. காணொளிக் கருத்தரங்கு என்பது தனிநபர்களுக்காக அல்லாமல் குழு அல்லது நிறுவன கூட்டத்திற்கு இந்தத் தொழில்நுட்பத்தைப் பயன்படுத்துவதைக் குறிக்கிறது. *டெலிப்ரெசென்ஸ்* என்பது உயர்தர வீடியோதொலைபேசி அமைப்பு (தொலைநிலை பங்கேற்பாளர்கள் ஒரே அறையில் இருப்பது போன்ற மாயையை உருவாக்குவதே குறிக்கோள்) அல்லது சந்திப்புத் தொழில்நுட்பம் ஆகியவற்றைக் குறிக்கலாம், இது நிகழ்படம் என்பதோடு மட்டுமல்லாது தானியங்கியலையும் குறிக்கிறது.வீடியோ கான்பரன்சிங் என்பது *காட்சி ஒத்துழைப்பு* என்றும் அழைக்கப்படுகிறது மற்றும் இது ஒரு வகை சேர்ந்தியங்கல் மென்பொருள் ஆகும்.
# காணொளிக் கருத்தரங்கு

## வரலாறு

நிகழ்பட தொலைபேசியின் கருத்து முதன்முதலில் 1870களின் பிற்பகுதியில், அமெரிக்காவிலும் ஐரோப்பாவிலும் உருவாக்கப்பட்டது.இது முதன்முதலில் நிகழ்பட தொலைபேசி என அறியப்பட்ட சாதனத்தில் பொதிந்திருதது, மேலும் இது பல தொலைத்தொடர்பு துறைகளில் தீவிர ஆராய்ச்சி மற்றும் பரிசோதனையிலிருந்து உருவானது, குறிப்பாக மின்சார தந்தி, தொலைபேசி, வானொலி மற்றும் தொலைக்காட்சி .  
எளிமையான அனமருவி தொலைபேசித் தகவல்தொடர்பானது தொலைக்காட்சியின் கண்டுபிடிப்புக்கு முன்பே நிறுவப்பட்டது. அத்தகைய முன்னோடி வழக்கமாக ஓரச்சு வடம் அல்லது வானொலி வழியாக இணைக்கப்பட்ட இரண்டு மூடிய-சுற்று தொலைக்காட்சி அமைப்புகளைக் கொண்டிருந்தது. 1936 மற்றும் 1940 க்கு இடையில் பெர்லின் மற்றும் பல செருமன் நகரங்களுக்கு ஓரச்சு வடம் இணைத்தமை இதற்கு எடுத்துக்காட்டு.
# பகலமுகி கோயில், பாங்கந்தி, இ.பி

**பாங்கந்தி எனும் பகலமுகி கோயில்** (*Bagalamukhi Temple, bankhandi*) என்பது இந்தியாவின் இமாச்சலப் பிரதேசத்தின் காங்க்ரா மாவட்டத்தில் அமைந்துள்ளது. இது இந்து சமயத்தின் தேவியின் பத்து மகாவித்யாக்களில் ஒருவரான பகளாமுகி தேவிக்கு கட்டப்பட்டுள்ளது. இவர் மஞ்சள் நிறத்துடன் தொடர்புடையவர். இவருக்கு பீதாம்பரமா என்றும் பெயரும் உண்டு. இந்த தேவி பலவிதமான நகைகளால் அலங்கரிக்கப்பட்ட தூண்களுடன் தங்க சிம்மாசனத்தில் அமர்ந்திருக்கிறார். இவர் மூன்று கண்கள் கொண்டவர். அது பக்தனின் தவறான சிந்தனைகளை, மாயைகளைப் போக்கி அறிவை வழங்குபவர் என்பதைக் குறிக்கிறது.  
நவராத்திரி பண்டிகைக்கு இக்கோயில் பிரசித்தி பெற்றது. வரலாற்று ரீதியாக இந்தியாவில் பகலமுகிக்கு உள்ள மூன்று கோவில்களில் இதுவும் ஒன்று. மற்றவை மத்தியப் பிரதேசத்தில் உள்ள ததியாவும் நல்கேடாவும் ஆகும். இது 1815 மறு நிர்மானம் செய்யப்பட்டது.
# பகலமுகி கோயில், பாங்கந்தி, இ.பி

## அமைப்பு

இக்கோவிலின் கருவறையில் பார்வதியின் அம்சமான பகலமுகி லட்சுமி மற்றும் சரசுவதிக்கு இடையில் அமைந்துள்ளார். கோயிலில் கிருஷ்ணர், அனுமன், பைரவர் சிலைகளும் உள்ளன.
# வே. விஜயசாய் ரெட்டி

**வேணும்பாகா விஜயசாய் ரெட்டி** (*Venumbaka Vijayasai Reddy*) (பிறப்பு: ஜூலை 1, 1957) இந்திய நாடாளுமன்றத்தின் மாநிலங்களவை உறுப்பினர் ஆவார். இவர், மாநிலங்களவையில் ஒய். எஸ். ஆர். காங்கிரஸ் கட்சி நாடாளுமன்றக் கட்சித் தலைவர் ஆவார். மேலும், கட்சியின் தேசிய பொதுச் செயலாளராகவும் இருக்கிறார். இவர் தொழில் ரீதியாக பட்டயக் கணக்கறிஞர் ஆவார். 2022 வரை, வர்த்தகத்திற்கான நாடாளுமன்ற நிலைக்குழுவின் தலைவராக இருந்தார். தற்போது, போக்குவரத்து, சுற்றுலா மற்றும் கலாச்சாரம் தொடர்பான நாடாளுமன்ற நிலைக்குழுவின் தலைவராக உள்ளார். இவர் மாநிலங்களவையின் துணைத் தலைவர்கள் குழுவிற்கு இரண்டு முறை பரிந்துரைக்கப்பட்டார். மேலும் மாநிலங்களவையின் வணிக ஆலோசனைக் குழுவின் உறுப்பினராகவும் உள்ளார். இவர் தற்போது பிரகாசம், நெல்லூர், பாபட்லா மற்றும் நரசராவ்பேட்டை மாவட்டங்களுக்கு கட்சியின் மண்டல ஒருங்கிணைப்பாளராக பணியாற்றுகிறார்.  
ஓரியண்டல் வணிக வங்கியின் இயக்குனராகப் பணியாற்றியதோடு, பல மாநில அரசு நிறுவனங்களின் குழுவிலும் பணியாற்றினார்.
# வே. விஜயசாய் ரெட்டி

## அரசியல்

ஜூன் 2016 இல், இவர் ஆந்திரப் பிரதேசத்திலிருந்து மாநிலங்களவைக்கு போட்டியின்றி தேர்ந்தெடுக்கப்பட்டார். 2023 இல், இவர் பத்து தனி நபர் மசோதாக்களை பாராளுமன்றத்தில் அறிமுகப்படுத்தினார்.
# வே. விஜயசாய் ரெட்டி

## இதனையும் காண்க

- ஆந்திரப்பிரதேச மாநிலங்களவை உறுப்பினர்கள்
# பர்னாலா சட்டமன்றத் தொகுதி

**பர்னாலா சட்டமன்றத் தொகுதி** (தொகுதி வரிசை எண்: 103) என்பது இந்தியாவின் பஞ்சாப் மாநிலம், பர்னாலா மாவட்டத்தில் உள்ள சட்டமன்றத் தொகுதியாகும். இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *மீட் ஹயெர்* ஆவார். 2022 பஞ்சாப் சட்டமன்றத் தேர்தலில் 64,800 வாக்ககுள் பெற்ற இவர் தன்னை எதிர்த்துப் போட்டியிட்ட சிரோமணி அகாலி தளம் கட்சியின் *குல்வந்த் சிங் கீத்து* என்பவரை 37,622 வாக்குகள் வித்தியாசத்தில் தோற்கடித்தார்.
# சிறைக் கல்வி

**சிறைக் கல்வி** (Prison education) என்பது சிறைக்குள் நிகழும் எந்தவொரு கல்விச் செயலாகும். இதில் அடிப்படைக் கல்வியறிவுத் திட்டங்கள், மேல்நிலைப் பள்ளி சமத்துவத் திட்டங்கள், தொழிற்கல்வி மற்றும் மூன்றாம் நிலைக் கல்வி ஆகியன அடங்கும். மறுவாழ்வுத் திட்டங்கள், உடற்கல்வி, கலை மற்றும் கைவினைத் திட்டங்கள் போன்ற பிற செயல்பாடுகளும் சிறைக் கல்வியின் ஒரு வடிவமாகக் கருதப்படலாம். தொலைதூரக் கல்வித் திட்டங்களுக்கு கைதிகள் பணம் செலுத்த வேண்டியிருந்தாலும், திட்டங்கள் பொதுவாக சிறை அமைப்பால் வழங்கப்படுகின்றன, நிர்வகிக்கப்படுகின்றன மற்றும் நிதியளிக்கப்படுகின்றன. சிறைக் கல்வியின் வரலாறு மற்றும் தற்போதைய நடைமுறைகள் நாடுகளிடையே பெரிதும் வேறுபடுகின்றன.  
உலகெங்கிலும் உள்ள சிறை அமைப்புகளுக்குள் நுழைபவர்கள், சராசரியாக, பொது மக்களை விட குறைந்த அளவிலான கல்வியைக் கொண்டுள்ளனர். சிறைக் கல்வியானது, விடுதலைக்குப் பிறகு கைதியை அதிக வேலை வாய்ப்புள்ளவர்களாக மாற்றுவதை நோக்கமாகக் கொண்டுள்ளது. சிறைகளில் கல்வி நிகழ்ச்சிகளை நிர்வகிப்பதும் கலந்து கொள்வதும் சற்று கடினமாக இருக்கும். பணியாளர்கள் மற்றும் நிதிப் பற்றாக்குறை, கல்வி வளங்கள் மற்றும் கணினிகள் பற்றாக்குறை, மற்றும் கைதிகளை மாற்றுவது ஆகியன பொதுவான தடைகளாகும். கடந்தகால கல்வித் தோல்விகள் அல்லது ஊக்கமின்மை காரணமாக, கைதிகள் இவ்வகையான கல்வியில் பங்கேற்கத் தயங்கலாம்.
# சிறைக் கல்வி

## வரலாறு

### ஐரோப்பா

ஐரோப்பாவில் சிறைக் கல்வியின் வரலாறு மற்றும் கிடைக்கும் தன்மை ஆகியன நாடுகளுக்கு இடையே பெரிதும் மாறுபடுகிறது. நோர்டிக் நாடுகள் கைதிகளுக்கு கல்வி வழங்குவதில் நீண்ட வரலாற்றைக் கொண்டுள்ளன, குறிப்பாக சுவீடன் இந்தத் துறையில் முன்னோடி நாடாகக் கருதப்படுகிறது. 1842 ஆம் ஆண்டில் 35 வயதிற்குட்பட்ட கைதிகளுக்கு சிறைக் கல்வி கட்டாயமாக்கப்பட்டது, மேலும் தொழிற்கல்வி என்பது குறைந்தபட்சம் 1874 ஆம் ஆண்டிலிருந்தே இருந்ததாக அறியப்படுகிறது, அப்போது உப்சாலா கவுண்டி சிறைக் கைதிகளுக்கு மரவேலைகளைக் கற்பிக்க ஒரு தச்சரை நியமித்தது. டென்மார்க்கில், சிறார் குற்றவாளிகள் 1850 களில் இருந்து கல்விக்கான அணுகலைப் பெற்றனர், மேலும் 1930 இல் அவர்களுக்கு கல்வித் திட்டங்கள் கட்டாயமாக்கப்பட்டன. வயது வந்தோருக்கான சிறைச்சாலைகள் 1866 ஆம் ஆண்டு முதல் கல்வித் திட்டங்களைக் கொண்டுள்ளன, மேலும் 30 வயதிற்குட்பட்ட அனைத்து கைதிகளும் கல்விப் படிப்புகளில் பங்கேற்க வேண்டும் என்ற சட்டம் இருந்தது. நார்வே அரசு சிறைக்கைதிகளுக்கு மறுவாழ்வு அளிக்கும் வகையில் 1851இல் கல்வியினை வழங்கியது.  
மேலும் நூற்றாண்டின் இறுதியில், ஆரம்ப மற்றும் கீழ்நிலைப் பள்ளிப் படிப்பை முடிக்காத எந்தவொரு கைதியும் சிறையில் இருக்கும்போதே அத்தகைய கல்வியினை முடித்திருக்க வேண்டும் என்ற சட்டம் நடைமுறையில் இருந்தது. 2007 ஆம் ஆண்டு வரை, நார்வேயில் உள்ள ஒவ்வொரு சிறையிலும் கைதிகளுக்கான பள்ளி உள்ளது. பின்லாந்தில், 1866 ஆம் ஆண்டில் இயற்றப்பட்ட சட்டத்தில் அனைத்து கைதிகளும் ஆரம்பக் கல்வியைப் பெறுவதை உறுதிசெய்தது, இருப்பினும் இந்த உத்தரவை செயல்படுத்துவது நடைமுறை சிக்கல்களை எதிர்கொண்டது. 1899 இல் மிகவும் வெற்றிகரமான கல்வி சீர்திருத்தம் செயல்படுத்தப்பட்டது, இது
# பைஜ்நாத் கோயில்

**பைஜ்நாத் கோயில்** (*Baijnath Temple*) என்பது இந்தியாவின் இமாச்சலப் பிரதேசத்தின் காங்ரா மாவட்டத்தில் அமைந்துள்ள பைஜ்நாத் என்னும் ஒரு சிறிய நகரத்தில் அமைந்துள்ள நாகரா பாணி இந்துக் கோயில் ஆகும். இது 13 ஆம் நூற்றாண்டின் தொடக்கத்தில் (கி.பி. 1204 ) இரண்டு உள்ளூர் வணிகர்களான *அகுகா, மன்யுகா* என்பவர்களால் இக்கோயில் கட்டப்பட்டது . இங்கு சிவன் வைத்தியநாதர் என்ற பெயரில் உள்ளார். இன்றைய பைஜ்நாத் கோயில் அமைப்பில் உள்ள கல்வெட்டுகளின்படி, தற்போதைய கோயில் கட்டடம் கட்டப்படுவதற்கு முன்பு இங்கு ஒரு சிவன் கோயில் இருந்துள்ளது. கருவறையில் சிவலிங்கம் உள்ளது. மேலும் சுவர்களிலும் வெளிப்புறத்திலும் முக்கிய இடங்களில் உருவங்கள் செதுக்கப்பட்டுள்ளன.
# பைஜ்நாத் கோயில்

## தொல்லியல்

பிரதான மண்டபத்தில் உள்ள கல் பலகைகளில் இரண்டு நீண்ட கல்வெட்டுகள் பொறிக்கப்பட்டுள்ளன. இந்த கல்வெட்டுகள் சமசுகிருதத்தில் சாரதா எழுத்துக்களையும், உள்ளூர் பகாரி மொழியை தக்கிரி எழுத்துக்களையும் பயன்படுத்தி செதுக்கப்பட்டுள்ளன. இந்த கல்வெட்டுகளில் எட்டாம் நூற்றாண்டில் இந்திய தேசிய நாட்காட்டியில் (சக) வணிகர்களான *மன்யுகா,* *அகுகா* ஆகியோரால் கோயில் கட்டப்பட்டது பற்றிய விவரங்கள் உள்ளளன. இந்தக் கல்வெட்டுகள் சிவனைப் போற்றுவது மட்டும் அல்லாமல், அப்போதைய ஆட்சியாளரான ஜெய சந்திரனின் பெயரையும், கட்டடக் கலைஞர்களின் பெயர்களையும், கட்டுமானத்தின் போது நன்கொடை வழங்கிய வணிகர்களின் பெயர்களையும் குறிப்பிடுகின்றன. மற்றொரு கல்வெட்டு காங்கரா மாவட்டத்தின் பழைய பெயரான நகரகோட் என்பதைக் குறிப்பிடுகிறது.
# பைஜ்நாத் கோயில்

## சிற்பங்கள்

கோயிலின் சுவர்களில் எண்ணற்ற சிலைகள் செதுக்கப்பட்டுள்ளன. அவற்றில் சில தற்போதைய கோவிலுக்கு முற்காலத்தவை. சிலைகளில் பின்வருவன அடங்கும்: பிள்ளையார், மாலொருபாகன் (பாதி விஷ்ணு, பாதி சிவன்), கல்யாணசுந்தரர் (சிவன், பார்வதியின் திருமணம்), சிவனால் அசுரன் அந்தகாசூரன் தோற்கடிக்கபடுதல்.
# யேசுதாசு சீலம்

**யேசுதாசு சீலம்** (*Jesudasu Seelam*) இந்திய தேசிய காங்கிரசு கட்சியைச் சேர்ந்த ஒரு இந்திய அரசியல்வாதி ஆவார். இவர் 2004 முதல் 2016 வரை இந்திய நாடாளுமன்றத்தின் மாநிலங்களவை உறுப்பினராக ஆந்திரப் பிரதேசத்தை பிரதிநிதித்துவப்படுத்தினார். இவர் 17 ஜூன் 2013 முதல் நிதி அமைச்சகத்தின் கீழ் மாநில வருவாய் அமைச்சராக இருந்தார். அரசியலுக்கு வருவதற்கு முன்பு, இவர் 1984-99 வரை கர்நாடகாவில் இந்திய ஆட்சிப் பணி அதிகாரியாக பணியாற்றினார்.
# தொழிற்கல்வி

**தொழிற்கல்வி** (Vocational education) என்பது ஒரு கைவினைஞராக ஒரு திறமையான கைவினைப்பொருட்களை உருவாக்குவதற்கு, வர்த்தகராக்க அல்லது தொழில்நுட்ப வல்லுநராக்க மாணவர்களைத் தயார்படுத்தும் கல்வியாகும்.<nowiki/>தொழிற்கல்வி என்பது ஒரு தனிநபருக்குத் தேவையான திறமையுடன் வேலைவாய்ப்பிற்கு அல்லது சுயதொழில் செய்யத் தயார்படுத்தும் வகையிலான கல்வியாகக் கருதப்படுகிறது. **தொழில் மற்றும் தொழில்நுட்பக் கல்வி**, அல்லது **TVET** (தொழில்நுட்பம் மற்றும் தொழிற்கல்வி மற்றும் பயிற்சி) மற்றும் **TAFE** (தொழில்நுட்பம் மற்றும் மேலதிகக் கல்வி) போன்ற சுருக்கெழுத்துக்கள் உட்பட பல்வேறு நாட்டைப் பொறுத்து தொழிற்கல்வி பல்வேறு பெயர்களால் அறியப்படுகிறது.  
ஒரு தொழிற்கல்வி பள்ளி என்பது தொழில் கல்வியை வழங்குவதற்காக வடிவமைக்கப்பட்ட ஒரு வகைக் கல்வி நிறுவனம் ஆகும்.  
தொழிற்கல்வியானது இரண்டாம் நிலை, மேலதிகக் கல்வி அல்லது உயர்கல்வி மட்டத்தில் நடைபெறலாம் மற்றும் தொழிற்பயிற்சியுடன் இணைந்து நடைபெறலாம். இரண்டாம் நிலைக்குப் பிந்தைய நிலையில், தொழிற்கல்வி பெரும்பாலும் உயர் சிறப்பு வாய்ந்த வர்த்தகப் பள்ளிகள், தொழில்நுட்பப் பள்ளிகள், சமூகக் கல்லூரிகள், மேலும் கல்விக் கல்லூரிகள் (யுகே), தொழிற்கல்வி பல்கலைக்கழகங்கள் மற்றும் தொழில்நுட்ப நிறுவனங்கள் (முன்னர் பாலிடெக்னிக் நிறுவனங்கள் என அழைக்கப்பட்டது) ஆகியவற்றால் வழங்கப்படுகிறது.
# தொழிற்கல்வி

## நாடு வாரியாக

### இந்தியா

இந்தியாவில் தொழிற்கல்வி என்பது வரலாற்று ரீதியாக தொழிலாளர் அமைச்சகம், பிற மத்திய அமைச்சகங்கள் மற்றும் பல்வேறு மாநில அளவிலான அமைப்புகளால் கையாளப்பட்ட ஒரு பாடமாகும். தரநிலைகள் மற்றும் செலவுகளின் அடிப்படையில் மாறுபாடுகள் மற்றும் பன்முகத்தன்மையை ஒத்திசைக்க, தேசிய திறன்கள் தகுதி கட்டமைப்பு திசம்பர் 2013 இல் தொடங்கப்பட்டது.
# மனித ஆண்குறி

மனித ஆண்குறி என்பது உடலின் வெளிப்புறத்தில் காணப்படும் ஒரு ஆணின் உடல் உறுப்பு ஆகும். இது சிறுநீர் கழிப்பதற்கும் உடலுறவு கொள்வதற்கும் பயன்படுகிறது. ஆண்குறியின் முக்கிய பாலியல் செயல்பாடு - பெண்ணின் யோனிக்குள் செலுத்தப்பட்டு கர்ப்பத்தை ஏற்படுத்தக்கூடிய விந்துவை வழங்குவதாகும். முன்விளையாட்டு, வாய்வழி உடலுறவு மற்றும் புணர்வழி உடலுறவு உள்ளிட்ட பிற வகையான பாலியல் செயல்பாடுகளின் போது ஆண்களுக்கு ஆண்குறி மகிழ்ச்சியை அளிக்கிறது.  
பெண்களுக்கு பெண்குறிகாம்பு உள்ளது. இது ஆண்குறி போன்றது. இருப்பினும் பெண்குறியின் வெளிப்புற பகுதி ஆண்குறியை விட மிகவும் சிறியது. பெரும்பாலான பெண்குறிக்காம்பு உடலுக்குள் உள்ளது. பெண்குறிக்காம்பு தண்டின் ஒரு பகுதி காம்பின் முகடு எனப்படும் மெல்லிய தோலால் மூடப்பட்டிருக்கும், இது ஆண்குறியின் மொட்டுமுனை தோல் போன்றது. ஆண்குறி மற்றும் காம்பு ஆகிய இரண்டும் விறைப்பு உறுப்புகள், அதாவது அவைகளை தொடும்போதும், தேய்க்கும்போதும் அல்லது வேறு வழிகளில் தூண்டப்படும்போதும் பெரிதாகவும் கடினமாகவும் மாறும்.
# மனித ஆண்குறி

## உடற்கூறியல்

மனித ஆணுறுப்பு விதைப்பைக்கு மேலே வயிற்றில் இருந்து வெளியேறி உடலுக்கு வெளியே சுதந்திரமாக தொங்குகிறது. காணக்கூடிய முக்கிய பகுதி தண்டு என்று அழைக்கப்படுகிறது.மனித ஆண்குறி மூன்று பகுதிகளைக் கொண்டது.
# மனித ஆண்குறி

## உடற்கூறியல்

### பகுதிகள்:

- **ஆண்குறியின் உடல்:** இது ஆண்குறியின் முதன்மையாக புலப்படும் பகுதி. இதை ஆண்குறி தண்டு என்றழைக்கப்படுகிறது. சிறுநீர்க்குழாய் ஆண்குறியின் அடிப்பகுதியில் இயங்குகிறது. இவற்றிற்குள் ஆண்குறி மொட்டு, ஆண்குறி மொட்டு முனைவளைவு ஆகிவையை அடங்கும்.
- **ஆண்குறியின் மேல் பகுதி:** ஆண்குறிக்கு மேலே நிதம்ப மேடு என்று சொல்லப்படும் தசை போன்ற அமைப்பில் அந்தரங்க முடி ஒரு ஆண் வயது வந்த பிறகு வளர தொடங்கும்.  
- **ஆண்குறியின் வேர்:** ஆண்குறியின் கண்ணுக்கு தெரியாத பகுதி. இது ஆசனவாய்க்கு அருகில் சென்று ஆண்குறியின் குமிழ் மற்றும் ஆணுறுப்பின் குறுக்கு ஆகியவற்றைக் கொண்டுள்ளது. ஆண்குறியின் குறுக்கு அந்தரங்க எலும்புடன் இணைக்கப்பட்டுள்ளது.  
- **ஆண்குறியின் தோல்:** ஆண்குறியின் தண்டானது முன்தோலால் மூடப்பட்டிருக்கும். தோலினுள் திசுக்களுடன் இறுக்கமாக இணைக்கப்படாதனினால் அது தண்டு மீது சுதந்திரமாக நகரவும் வளையவும் முடியும்.
# மனித ஆண்குறி

## உடற்கூறியல்

### கட்டமைப்பு:

மனித ஆணுறுப்பு திசுக்களானது மூன்று நெடுவரிசைகளால் ஆனது: **இரண்டு குகைத் திசுக்கள்** (corpus cavernosum) ஒன்றுக்கொன்று முதுகுப் பக்கத்தில் அமைந்துள்ளது மற்றும் ஒரு கடற்பஞ்சு போன்ற **மென்திசுக்கள்** (corpus spongiosum) அவற்றுக்கிடையே முன் பக்கத்தில் உள்ளது. குகைத் திசுக்கள் ஆண்குறியின் பெரும்பகுதியை உருவாக்குகிறது மற்றும் விறைப்புத்தன்மையை உருவாக்க உதவும் இரத்தத்தை நிரப்பும் இரத்த நாளங்களைக் கொண்டுள்ளது. ஆண்குறியின் குறுக்கு என்பது குகைத் திசுக்களின் அருகாமைப் பகுதி ஆகும். கடற்பஞ்சு போன்ற மென்திசுக்களானது சிறுநீர்க்குழாயைச் சுற்றியுள்ள ஒரு விறைப்புத் திசு ஆகும். இவற்றிக்கு அருகாமை பகுதிகள் ஆண்குறியின் விளக்கை உருவாக்குகின்றன மற்றும் தூர முனைகள் ஆண்குறி மொட்டை உருவாக்குகின்றது. அந்த ஆண்குறி மொட்டினை மொட்டு முனைத்தோல் மூடிக்கொண்டிருக்கும், சிலசமயம் அந்த தோலினை நகர்த்திக்கொள்ளவும் முடியும். மனித ஆண்குறியில் மொட்டு முனை தோலை நிரந்தரமாக நீக்கப்பட்டு ஆண்குறி மொட்டு வெளிப்படையாக காட்ட முடியும். இப்படி செய்யும் முறையை விருத்த சேதனம் என்றழைக்கப்படும்.  
சிறுநீர்க்குழாய், சிறுநீர் மற்றும் விந்து செல்லும் வழி,(corpus spongiosum) பஞ்சு போன்ற திசு கீழே ஓடி, ஆண்குறியின் நுனியில் திறக்கிறது. அவை சிறுநீர் திறப்பு என்று அழைக்கப்படுகிறது. விந்தணுக்கள் விரைகளில் (பந்து போன்ற உறுப்புகள்) தயாரிக்கப்பட்டு, விரைகளைச் சுற்றியுள்ள விந்து நாளத்திரளில் (epididymis) சேமிக்கப்படுகின்றன. விந்து வெளியேறும் போது (விந்து தள்ளல்), விந்தணுக்கள் விந்து வெளியேற்றுக் குழாய் (vas deferens) மேல் தள்ளப்படுகின்றன. விந்துவை உருவாக்க விந்து இருப்புப்பை, முன்னிற்கும் சுரப்பி மற்றும் சிறுநீர்க்குழாய் மொட்டுச் சுரப்பிகள் மூலம் திரவங்கள் சேர்க்கப்படுகின்றன.
# மனித ஆண்குறி

## பாலியல் இனப்பெருக்கத்தில்

### விறைப்புத்தன்மை

ஒரு ஆண் பாலியல் ரீதியாக தூண்டப்பட்டால் (அல்லது சில நேரங்களில் தூக்கத்தின் போது, பாலியல் தூண்டுதல் இல்லாவிட்டாலும்) ஆண்குறி நிமிரும் அல்லது கடினமாகும். விறைப்புத்தன்மையில், ஆண்குறி இரத்தத்தால் நிரப்பப்படுகிறது. இரத்தம் ஆண்குறியை நீளமாகவும், தடிமனாகவும், கடினமாகவும் மாற்றுகிறது. ஆண்குறியிலிருந்து இரத்தத்தை எடுத்துச் செல்லும் நரம்புகள் சிறியதாகின்றன, அதனால் குறைந்த இரத்தம் எடுக்கப்படுகிறது. ஆண்குறிக்கு இரத்தத்தை கொண்டு வரும் தமனிகள் விரிவடைந்து, ஆண்குறிக்கு அதிக இரத்தத்தை கொண்டு வருகின்றன. விறைப்புத்தன்மை என்பது சில சமயங்களில் ஆண் கருவில் (பிறப்பதற்கு முன்) இருக்கும் போதே மற்றும் பிறந்ததிலிருந்து இயற்கையாகவே ஏற்படும். ஆண் விழித்தெழும் போது ஆணுறுப்பு நிமிர்ந்து நிற்பது இயல்பானவையே. ஆண் பதின்வயதினர் மற்றும் ஆண்களுக்கு இரவில் தூங்கும் போது பல முறை விறைப்புத்தன்மை ஏற்படுவதும் இயல்பானது. இது நடக்கவில்லை என்றால், அந்த நபருக்கு மோசமான மருத்துவப் பிரச்சனை அல்லது மனச்சோர்வு உள்ளவராவார். விறைப்புத்தன்மை ஏற்படாமல் இருப்பது, மன அழுத்த எதிர்ப்பு மருந்துகள் மற்றும் உயர் இரத்த அழுத்தத்தைக் கட்டுப்படுத்த எடுக்கப்படும் மருந்துகள் உட்பட பல்வேறு பொதுவான மருந்துகளாலும் ஏற்படலாம். பகலில், சில நேரங்களில் எந்த காரணமும் இல்லாமல் அல்லது ஆடைகளை கழற்றும்போது விறைப்புத்தன்மை ஏற்படுகிறது. இளம் பருவத்தினருக்கு இது மிகவும் பொதுவானது மற்றும் சாதாரணமானது. மக்கள் இதை தன்னிச்சையான (திடீர் அல்லது ஆச்சரியம்) விறைப்பு என்று அழைக்கிறார்கள்.
# மனித ஆண்குறி

## பாலியல் இனப்பெருக்கத்தில்

### விறைப்புத்தன்மை

#### விறைப்பு கோணத்தின் நிகழ்வு

21 முதல் 67 வயது வரை உள்ள 81 ஆண்களின் மாதிரியில், நிற்கும் ஆணுக்கு பல்வேறு விறைப்புக் கோணங்கள் எவ்வளவு பொதுவானவை என்பதை பின்வரும் அட்டவணை காட்டுகிறது. அட்டவணையில், பூஜ்ஜிய டிகிரி அடிவயிற்றுக்கு எதிராக நேராக சுட்டிக்காட்டுகிறது, 90 டிகிரி கிடைமட்டமாகவும் நேராக முன்னோக்கியும் உள்ளது, அதே சமயம் 180 டிகிரி பாதங்களுக்கு நேராக கீழே இருக்கும். மேல்நோக்கி சுட்டிக்காட்டும் கோணம் மிகவும் பொதுவானது.
# மனித ஆண்குறி

## பாலியல் இனப்பெருக்கத்தில்

### ஆண்குறியின் வெவேறு கோணங்கள்:

| 0&ndash;30 | 4.9 |  |
| --- | --- | --- |
| 30&ndash;60 | 29.6 |  |
| 60&ndash;85 | 30.9 |  |
| 85&ndash;95 | 9.9 |  |
| 95&ndash;120 | 19.8 |  |
| 120&ndash;180 | 4.9 | } |
# மனித ஆண்குறி

## பாலியல் இனப்பெருக்கத்தில்

### விறைப்பு கோணம்:

பல நிமிர்ந்த ஆண்குறிகள் மேல்நோக்கி சுட்டிக்காட்டினாலும், நிமிர்ந்த ஆண்குறி எந்தத் திசையிலும் வளைவது பொதுவானது மற்றும் இயல்பானது. பல ஆண்குறிகள் வலது, இடது, மேல்நோக்கி, கீழ்நோக்கி அல்லது நேர் திசையில் வளைந்திருக்கும், அதை நிலைநிறுத்தியுள்ள சஸ்பென்சரி தசைநார் பதற்றத்தைப் பொறுத்து இருக்கும்.
# மனித ஆண்குறி

## விந்து வெளியேற்றுதல்

விந்து வெளியேற்றுதல் என்பது ஆண்குறியிலிருந்து விந்தினை வெளியே தள்ளும் செயலாகும். இது பொதுவாக உச்சக்கட்டத்தின் போது நடக்கும். உடலுறவின் போது அல்லது சுயஇன்பத்தின் போது ஆண்களுக்கு விந்து வெளியேறும். விந்து வெளியேறும் விந்துவில் பொதுவாக 40 மில்லியன் அல்லது அதற்கு மேற்பட்ட விந்தணுக்கள் உள்ளன. விந்து பொதுவாக குளோரின் மற்றும் அம்மோனியாவின் லேசான வாசனையைப் போல் இருக்கும். இது விஷம் அல்ல, ஆனால் ஒருவரின் கண்ணில் பட்டால் அது மிகவும் மோசமானது. ஒரு பெண்ணின் முட்டையை ஊடுருவிச் செல்ல விந்துவில் உள்ள நொதிகளும் கண்ணைத் தாக்கும். உங்கள் கண்ணிலோ அல்லது உங்கள் துணையின் கண்ணிலோ விந்து வெளியேறாமல் கவனமாக இருங்கள். விந்துவில் புரோட்டீன்கள் மற்றும் பிரக்டோஸ் (ஒரு வகையான சர்க்கரை) உள்ளது என்று சிலர் கூறுகிறார்கள், மனிதன் நிறைய பழங்களை சாப்பிட்டால் அது இனிப்பாக இருக்கும். அறிவியலாளர்கள் அதை நிரூபிக்கவில்லை. புகைபிடித்தல், அல்லது காபி, தேநீர் அல்லது காஃபின் ஆகியவை கசப்பான சுவையை உருவாக்கும். ஈரமாக இருக்கும்போது விந்து மெலிதாக இருக்கும். இறுதியில், அது காற்றில் காய்ந்து, பசை போல் கடினமாகிறது.  
ஒரு ஆண் மற்றும் பெண் இடையே இனப்பெருக்க உடலுறவில், நிமிர்ந்த ஆண்குறி யோனிக்குள் செருகப்பட்டு உள்ளேயும் வெளியேயும் தொடர்ச்சியாக நகர்த்தப்படுகிறது. யோனி ஆண்குறியின் மீது அழுத்தத்தை ஏற்படுத்துகிறது, இது ஆண்களுக்கு உச்சக்கட்டத்தை ஏற்படுத்துகிறது மற்றும் யோனிக்குள் விந்து வெளியேறுகிறது, இது கருவூட்டலை ஏற்படுத்துகிறது (அதாவது பெண்ணின் இனப்பெருக்க அமைப்பில் விந்து நுழைகிறது.)  
புணர்ச்சி மற்றும் விந்துதள்ளல் குத மற்றும் வாய்வழி உடலுறவு உட்பட பல வகையான பாலியல் செயல்களின் போது மற்றும் சுயஇன்பத்தின் போது நிகழலாம். சிலர் சிறுநீர் பாதையில் தொற்று ஏற்படாமல் இருக்க குத உடலுறவின் போது ஆணுறை பயன்படுத்த வேண்டும் என்பர். இன்னும் சிலர் குத உடலுறவு உறவு கொள்பவர் மத்தியில் ஆணுறையை பயன் படுத்தினாலும் தொற்று ஏற்படும் என்றும் அதனால் குத உடலுறவு தவிர்க்கவேண்டும் எனவும் கூறுவர். சுயஇன்பத்தில் ஆண்குறி மற்றும் உடலின் மற்ற உணர்திறன் பகுதிகளான விந்துப்பை மற்றும் பிறப்புறுப்பு பகுதியில் உள்ள மொட்டுமுனைத் தோல் போன்ற மற்ற இடங்களை தொட்டு தேய்த்தல் ஆகியவை அடங்கும். இதை நிர்வாணமாகவோ அல்லது ஆடைகள் மூலமாகவோ செய்யலாம். சில சமயங்களில் ஆணுறுப்பு உடலுக்குள் நுழைக்கப்படாமல் துணையின் தொடைகளுக்கு நடுவே பிசைந்துவிடும். இது ஊடுருவாத உடலுறவு என்று அழைக்கப்படுகிறது. உறக்கத்தின் போது தொடாமலேயே விந்து வெளியேறும் ('ஈரமான கனவு' என்று அழைக்கப்படுகிறது). இது பொதுவானது. ஒரு கனவின் போது விந்து வெளியேறுவது கிட்டத்தட்ட மாயாஜாலமாக உணர முடியும் என்றாலும், அது உருவாக்கும் குழப்பத்தை சிறுவர்கள் விரும்புவதில்லை. விந்து வெளியேறும் போது ஆணுறுப்பு சிறிதாக கூட இருக்க நேரிடும். ஒவ்வொரு இரவும் தூங்கும் முன் சுயஇன்பம் செய்தால், ஆண்களுக்கு பொதுவாக ஈரமான கனவுகள் இருக்காது. (சில சமயங்களில் பருவமடையாத சிறுவன் சுயஇன்பத்தில் ஈடுபடும்போது சிறிதளவு சிறுநீர் வெளியேறும்.) உச்சக்கட்டத்தின் போது தசைகள் ஆண்குறியிலிருந்து விந்துவைத் தள்ளும். விந்து சிறுநீர்க்குழாய் வழியாக நகர்ந்து ஆண்குறியின் நுனியில் உள்ள துளையிலிருந்து வெளியேறுகிறது.
# மனித ஆண்குறி

## மனித ஆண்குறி அங்குள நீளம் மற்றும் சுற்றளவு

ஆண்குறியின் நீளம் மற்றும் தடிமன் வெவ்வேறு நபர்களுக்கு வேறுபட்டது. ஒரு மென்மையான ஆண்குறியின் அளவு (விறைப்புத்தன்மையற்ற) அது நிமிர்ந்ததை விட மிகவும் சிறியது. சில ஆண்குறிகள் மற்ற ஆண்குறிகளை விட கடினமாக இருக்கும் போது அதிகமாக வளரும். பெரும்பாலான சந்தர்ப்பங்களில், ஒரு ஆண்குறி பெரியதாக இருந்தாலும் அல்லது சிறியதாக இருந்தாலும், அது உடலுறவுக்குb பயன்படுத்தப்படலாம். நிமிர்ந்திருக்காத போது இது சராசரியாக 3 முதல் 6 அங்குல நீளமாக இருக்கும். நிமிர்ந்த மனித ஆண்குறியின் சராசரி அளவு 13 – 16 செமீ (5.1–6 அங்குலம்) வரை இருக்கும். முழுமையாக நிமிர்ந்து இருக்கும் போது ஆண்குறியின் சராசரி சுற்றளவு 12.3 செமீ (4.85 அங்குலம்) ஆகும். பருவமடையும் போது ஆண்குறி பெரிதாக வளரும். பருவமடையும் தொடக்கத்தில், ஆண்குறியின் சராசரி நீளம் 6 சென்டிமீட்டர் (2.4 அங்குலம்) ஆகும். ஆண்குறி சுமார் 5 ஆண்டுகளுக்குப் பிறகு வயது வந்தோரின் அளவை அடைகிறது.  
1996 இல் மேற்கொள்ளப்பட்ட ஒரு ஆய்வில், ஒரு வயது முதிர்ந்த ஆணின் ஆண்குறி விறைப்பாக இல்லாத போது அதன் சராசரி நீளம் 89 மில்லிமீட்டர்கள் (3.5 அங்குலம்) என்று கண்டறியப்பட்டது. நிமிர்ந்த ஆண்குறியின் சராசரி நீளம் 12.9 முதல் 15 சென்டிமீட்டர்கள் (5.1 முதல் 5.9 அங்குலம்) ஆகும். மனித ஆண்குறி சிம்பன்சியைத் தவிர மற்ற விலங்குகளை விட நீளமானது. சிம்பன்சியின் ஆணுறுப்பு ஏறக்குறைய அதே நீளம் கொண்டது. ஆண்குறி மற்ற விலங்குகளை விட மனிதர்களின் சுற்றளவில் பெரியது.
# மனித ஆண்குறி

## விருத்த சேதனம்

முன்தோல் என்பது ஆண்குறியின் நுனியில் உள்ளடக்கிய தோலின் மடிப்பு ஆகும். முன்தோல் ஒரு கண்ணிமை விட சற்று தடிமனாக இருக்கும். நுனித்தோலை வெட்டுவது விருத்த சேதனம் எனப்படும். ஆண்குறியின் தலையுடன் முன்தோல் இணைக்கப்பட்டுள்ளது. விருத்தசேதனத்தின் போது, ஆண்குறியிலிருந்து பெரும்பாலான அல்லது அனைத்து நுனித்தோலும் அகற்றப்படும். இந்த எளிய ஆண்குறி மாற்றம் அமெரிக்கா மற்றும் இஸ்ரேல் உட்பட உலகின் பல நாடுகளில் மிகவும் பொதுவானது. மருத்துவ காரணங்களுக்காக விருத்தசேதனம் செய்யப்படுகிறது, ஏனெனில் இது எப்போதும் ஆண்குறியின் புற்றுநோயைப் பெறுவதற்கான வாய்ப்பைக் குறைக்கிறது. விருத்தசேதனத்தின் போது அகற்றப்பட்ட முன்தோல் குறுக்கம் ஆண்குறி புற்றுநோய்க்கான சாத்தியமான ஆதாரமாகும். குழந்தை பருவ விருத்தசேதனமானது பிற்கால வாழ்க்கையில் ஆண்குறி புற்றுநோய்க்கு எதிராக வலுவான பாதுகாப்பு விளைவைக் கொண்டுள்ளது. பிறப்புக்குப் பிறகு விருத்தசேதனம் செய்யப்பட்ட ஆண்களில் ஆண்குறி புற்றுநோய் கிட்டத்தட்ட அகற்றப்பட்டது.விருத்தசேதனம் ஆண்குறி புற்றுநோயின் அபாயத்தை கிட்டத்தட்ட நீக்குகிறது. விருத்தசேதனம் செய்யப்படாத ஆண்குறி புற்றுநோய்க்கான ஆபத்து காரணியாகும். ஊடுருவக்கூடிய ஆண்குறி புற்றுநோய் என்பது உடலில் பரவும் புற்றுநோயாகும். இது அசாதாரணமானது, ஆனால் பெரும்பாலும் மனிதனின் மரணத்தை ஏற்படுத்துகிறது.
# மனித ஆண்குறி

## விருத்த சேதனம்

#### பயன்கள்:

விருத்தசேதனமானது பெண் பாலுறவுப் பங்காளிகளுக்கு கருப்பை வாய் புற்றுநோயின் அபாயத்தையும் குறைக்கிறது. கர்ப்பப்பை வாய்ப் புற்றுநோய் மிகவும் பொதுவானது. இது ஒவ்வொரு ஆண்டும் உலகளவில் 300,000 பெண்களின் மரணத்தை ஏற்படுத்துகிறது. விருத்தசேதனம் எச்.ஐ.வி/எய்ட்ஸ் (HIV/AIDS) நோயைப் பெறுவதற்கான அல்லது பரவும் அபாயத்தைக் குறைக்கிறது, ஆனால் அகற்றாது. எச்.ஐ.வி/எய்ட்ஸ் (HIV/AIDS) தொடங்கிய பிறகு ஆப்பிரிக்காவில் விருத்தசேதனம் பரவலாக காணப்பட்டது. ஆணுறைகளின் பயன்பாடு எச்.ஐ.வி/எய்ட்ஸ் (HIV/AIDS) பெறுவதற்கான அல்லது பரவும் அபாயத்தையும் குறைக்கிறது, ஆனால் ஆப்பிரிக்காவில் உள்ள பலரால் ஆணுறைகளை வாங்க முடியாது அல்லது அவற்றைப் பயன்படுத்த வேண்டாம் என்று தேர்வு செய்ய முடியாது.
# மனித ஆண்குறி

## விருத்த சேதனம்

#### மத கலாச்சாரங்கள்:

விருத்தசேதனம் பொதுவாக மருத்துவ காரணங்களுக்காக அல்லது மத காரணங்களுக்காக, குறிப்பாக யூதர்கள் மற்றும் இஸ்லாமியர்களுக்காக அல்லது அமெரிக்கா, பிலிப்பைன்ஸ் மற்றும் தென் கொரியாவில் கலாச்சார காரணங்களுக்காக ஆண் குழந்தைகளுக்கு செய்யப்படுகிறது. "கலாச்சார காரணங்கள்" என்றால் ஆண்குறி சுத்தமாக இருக்கும் அல்லது விருத்தசேதனம் செய்யும் போது மிகவும் அழகாக இருக்கும் என்ற நம்பிக்கைகள் போன்ற காரணங்கள். "கலாச்சார காரணங்கள்" பாரம்பரியத்தையும் உள்ளடக்கியது, அதாவது பெற்றோர்கள் தங்கள் மகனின் ஆண்குறி தந்தையின் ஆண்குறியைப் போலவும் மற்ற ஆண்களின் ஆண்குறிகளைப் போலவும் இருக்க விரும்புகிறார்கள். ஐக்கிய நாடு, இது ஒரு பாரம்பரியமாக இருப்பதற்கு ஒரு காரணம், இது ஒரு காலத்தில் கடற்படையில் ஒரு தேவையாக இருந்தது மற்றும் இராணுவத்தின் பிற பகுதிகளில் பிரபலமாக இருந்தது. ஐக்கிய நாட்டில் ஒட்டுமொத்த ஆண்களின் விருத்தசேதனம் விகிதம் 76 முதல் 92 சதவிகிதம் என்று உலக சுகாதார நிறுவனம் (World Health Organization) மதிப்பிடுகிறது.  
சில மதங்களில், குழந்தைகள் மற்றும் இளம் ஆண் குழந்தைகளின் நுனித்தோல் வெட்டப்படுகிறது. இது இஸ்லாம் மற்றும் யூத மதத்தில் காணப்படுகிறது. கிறித்தவத்தின் படி இது தேவையில்லை. அமெரிக்காவில் உள்ள கிறிஸ்தவர்களிடையே, கத்தோலிக்கர்களை விட புரோட்டோன்ட்டுகளிடையே இது மிகவும் பொதுவானது. அமெரிக்காவில் , பொதுவாக கத்தோலிக்கராக இருக்கும் மெக்சிகோவிலிருந்து வந்த குடும்பங்களைச் சேர்ந்த சிறுவர்கள் மற்றும் ஆண்கள் மத்தியில் விருத்தசேதனம் செய்வது குறைவாகவே காணப்படுகிறது. யூத மதத்தில், கடவுளுடன் செய்யப்பட்ட உடன்படிக்கையின் (பண்டைய வாக்குறுதி) அடையாளமாக ஆண் குழந்தைகளின் நுனித்தோலை அகற்ற வேண்டும் என்பதாகும்.
# மனித ஆண்குறி

## விருத்த சேதனம்

#### வேறு பல காரணங்கள்:

விருத்தசேதனம் செய்வது கனடாவில் மிகவும் பொதுவானது, இருப்பினும், விருத்தசேதனத்திற்காக பணம் செலுத்துவது தொடர்பான அரசாங்க விதிகளில் ஏற்பட்ட மாற்றங்களின் காரணமாக இப்போது இல்லை. இருபதாம் நூற்றாண்டின் முதல் பாதியில், சுமார் 1960களின் பிற்பகுதி மற்றும் 1970களின் முற்பகுதி வரையிலும், அமெரிக்காவிலும் கனடாவிலும் உள்ள ஆண்கள் உயர்நிலைப் பள்ளி, கல்லூரி மற்றும் YMCA குளங்களில் நிர்வாணமாக (குளியல் உடைகள் இல்லாமல்) நீந்துவது வழக்கம். பள்ளிகளிலும் ராணுவத்திலும் ஆண்கள் ஒன்றாக பொழியப்படுவது வழக்கம். சிறுவர்கள் மற்றும் இளைஞர்கள் நிர்வாணமாக இருப்பது பொதுவானது என்பதால், பல பெற்றோர்கள் தங்கள் மகன்களை மற்ற அமெரிக்க ஆண்களைப் போல் பார்க்க விரும்பினர்.  
சில ஆண்களின் நுனித்தோலில் பிரச்சனைகள் இருப்பதால் அவர்கள் பெரியவர்களாக இருக்கும் போது நுனித்தோலை அகற்றி விடுவார்கள். சில ஆண்களின் ஆணுறுப்பின் தோற்றத்தை மாற்ற விரும்புவதால், முன்தோல் குறுக்கம் செய்யப்படுகிறது. சில ஆண் குழந்தைகள் முன்தோல் இல்லாமல் அல்லது மிகக் குறுகிய நுனித்தோலுடன், அபோஸ்தியா (Aposthia) எனப்படும், இயற்கையாகவே விருத்தசேதனம் செய்யப்பட்டவராவார்.
# மனித ஆண்குறி

## விருத்த சேதனம்

#### ஆண்குறி பராமரிப்பு:

ஒரு ஆண் விருத்தசேதனம் செய்யப்படாமல் இருந்தால் அவன் ஒவ்வொரு நாளும் நுனித்தோலின் கீழ் தண்ணீரைக்கொண்டு கழுவ வேண்டும். இருப்பினும், இளம் சிறுவர்கள் கழுவும் போது அவர்களின் நுனித்தோலை இழுக்கவோ அல்லது பின்னால் தள்ளவோ கூடாது. கழுவாமல் இருப்பது துர்நாற்றத்தை ஏற்படுத்தும். ஆணுறுப்பை கழுவும் போது மக்கள் சோப்பு பயன்படுத்தக்கூடாது. ஆண்குறியின் உள்ளே (சிறுநீர்க் குழாயில்) சோப்பைப் பெறுவது வலிக்கும். கண்ணில் சோப்பு போடுவது போல் இருக்கும்.
# தேஜா நிதமானுரு

**அனில் தேஜா நிதமானுரு** (*Anil Teja Nidamanuru*, பிறப்பு: 22 ஆகத்து 1994) என்பவர் இந்தியாவில் பிறந்து, நெதர்லாந்து துடுப்பாட்ட அணியில் விளையாடும் ஒரு துடுப்பாட்ட வீரர். இவர் முன்னர் ஆக்லாந்து அணியில் நியூசிலாந்து உள்ளூர் துடுப்பாட்ட விளையாட்டுகளில் விளையாடினார்.
# தேஜா நிதமானுரு

## துடுப்பாட்டத் துறை

நிதமானுரு இந்தியாவில் விசயவாடாவில் பிறந்தார். தனது முதலாவது இருபது20 போட்டியை ஆக்லாந்து அணிக்காக 2017 திசம்பரில் விளையாடினார். அதே அணிக்காக 2018 நவம்பரில் தனது முதலாவது பட்டியல் அ போட்டியில் விளையாடினார். 2019 இல் நெதர்லாந்துக்குப் புலம்பெயர்ந்தார். அங்கு உத்ரெக்ட் நகரில் காம்பொங் துடுப்பாட்ட அணியில் பயிற்சியாளராகச் சேர்ந்தார். அதன் பின்னர் பஞ்சாப் ரொட்டர்டாம் அணியில் விளையாடினார்.  
மே 2022 இல், மேற்கிந்தியத் தீவுகளுக்கு எதிரான போட்டிகளில் இடச்சு பன்னாட்டு ஒருநாள் அணியில் சேர்க்கப்பட்டு, தனது முதலாவது பன்னாட்டு ஒருநாள் போட்டியை 2022 மே 31 இல் விளையாடினார். 2022 சூலையில், நெதர்லாந்தின் பன்னாட்டு இருபது20 (இ20ப) அணியில் சேர்க்கப்பட்டார். தனது முதலாவது இ20ப போட்டியை 2022 சூலை 11 இல், பப்புவா நியூ கினி அணிக்கெதிராக விளையாடினார்.  
2023 மார்ச்சில், தனது முதலாவது பன்னாட்டு ஒருநாள் நூறு (துடுப்பாட்டம்)|சதத்தை]] சிம்பாப்வே அணிக்கு எதிராக விளையாடிப் பெற்றார்.
# நாகம் ஜனார்தன் ரெட்டி

**நாகம் ஜனார்தன் ரெட்டி** (*Nagam Janardhan Reddy*) (பிறப்பு மே 22, 1948) ஓர் இந்திய அரசியல்வாதியாவார். இவர் நாகர்கர்னூல் தொகுதியை பிரதிநிதித்துவப்படுத்தும் ஆந்திர பிரதேச சட்டப் பேரவையில் ஐந்து முறை உறுப்பினராக இருந்துள்ளார்.
# நாகம் ஜனார்தன் ரெட்டி

## அரசியல் வாழ்க்கை

நாகம் ஜனார்தன் ரெட்டி, தெலுங்கு தேசம் கட்சியில் தனது அரசியல் வாழ்க்கையை தொடங்கினார். இவர் நாகர்கர்னூல் சட்டமன்ற உறுப்பினராக பணியாற்றினார். 1995 முதல் 2004 வரை ஐக்கிய ஆந்திரப் பிரதேச மாநிலத்தில் சுகாதாரத் துறை அமைச்சராக இருந்தார்.  
2011-ம் ஆண்டு கட்சி விரோத நடவடிக்கைகளுக்காக தெலுங்கு தேசம் கட்சியில் இருந்து வெளியேற்றப்பட்டார். பின்னர் தனி தெலங்காணா மாநிலம் அமைக்க வலியுறுத்தி சட்டசபையில் இருந்து உடனடியாக வெளியேறினார். பின்னர் இவர் பாரதிய ஜனதா கட்சியுடன் இணைந்த 'தெலங்காணா நகர சமிதி' என்ற புதிய அரசியல் கட்சியைத் தொடங்கினார். 2012ல் மீண்டும் அதே தொகுதியில் சுயேச்சை வேட்பாளராக போட்டியிட்டு வெற்றி பெற்றார்.  
2013ல் ரெட்டி பாரதிய ஜனதா கட்சியில் சேர்ந்தார். 2018 ஆம் ஆண்டு பாரதிய ஜனதா கட்சியில் இருந்து விலகி இந்திய தேசிய காங்கிரசு கட்சியில் இணைந்தார். அக்டோபர் 31, 2023 அன்று, இவர் மீண்டும் க. சந்திரசேகர் ராவ் தலைமையிலான பாரத் இராட்டிர சமிதி கட்சிக்கு மாறினார்.
# கட்டணமில்லாக் கல்வி

கல்விக் கட்டணம் இல்லாத பல்கலைக்கழகம்.]]
**கட்டணமில்லாக் கல்வி அல்லது விலையில்லாக் கல்வி அல்லது இலவசக் கல்வி** (Free education) என்பது கல்விக்கான நிதியைக் காட்டிலும் அரசாங்கச் செலவுகள் அல்லது தொண்டு நிறுவனங்கள் மூலம் வழங்கப்படும் கல்வியாகும். இலவச உயர்கல்விக்கு பல மாதிரிகள் முன்மொழியப்பட்டுள்ளன. ஆரம்பப் பள்ளி மற்றும் பிற விரிவான அல்லது கட்டாயக் கல்வி பல நாடுகளில் கட்டணமில்லாது வழங்கப்படுகிறது. நோர்டிக் நாடுகளில் முதுகலை படிப்புகள் உட்பட குறிப்பிட்ட நாடுகளில் மூன்றாம் நிலைக் கல்வியும் கட்டணமில்லாது வழங்கப்படுகிறது. பொருளாதார, சமூக மற்றும் கலாச்சார உரிமைகளுக்கான சர்வதேச உடன்படிக்கையின் பிரிவு 13, ஆரம்பக் கல்வியில் இலவசக் கல்விக்கான உரிமையையும், இடைநிலை மற்றும் உயர்கல்வியில் கல்விக்கான உரிமையாக முற்போக்கான அறிமுகத்தையும் உறுதி செய்கிறது.  
ஓசுலோ பல்கலைக்கழகத்தில், பருவக் கட்டணமான NOK(600) (US$74) என்பதைத் தவிர வேறு கல்விக் கட்டணம் இல்லை. 2013 முதல் வடக்கு ஐரோப்பாவில், எசுத்தோனியா இலவச உயர்கல்வியையும் வழங்கத் தொடங்கியது. சுவீடன், 21 ஆம் நூற்றாண்டின் ஆரம்பம் வரை, வெளிநாட்டு மாணவர்களுக்கு இலவசக் கல்வியை வழங்கியது. ஆனால் ஐரோப்பிய சமூகத்திற்கு வெளியே உள்ள வெளிநாட்டு மாணவர்களிடம் கட்டணம் வசூலிக்கும் வகையில் மாற்றங்கள் அறிமுகப்படுத்தப்பட்டுள்ளன. டென்மார்க்கில் உலகளாவிய இலவசக் கல்வியும் உள்ளது, மேலும் 18 வயதுக்கு மேற்பட்ட மாணவர்கள் அல்லது 18 வயதுக்குட்பட்ட மற்றும் உயர்கல்வி படிக்கும் மாணவர்களுக்கு "*ஸ்டேட்டன்ஸ் உடானெல்செஸ்டோட்*" அல்லது "*எஸ்யூ*" என்ற மாதாந்திர உதவித்தொகையையும் வழங்குகிறது.அர்ஜென்டினா, பிரேசில், கியூபா, போலந்து, செக் குடியரசு, கிரீஸ், அங்கேரி, லெபனான், சவுதி அரேபியா, துருக்கி, இலங்கை மற்றும் உருகுவை ஆகியவை குடிமக்களுக்கு கல்லூரி மற்றும் பல்கலைக்கழகம் உட்பட அனைத்து மட்டங்களிலும் விலையில்லாக் கல்வியை வழங்குகின்றன.
# கட்டணமில்லாக் கல்வி

## இதனையும் காண்க

- ஐக்கிய நாடுகள் கல்வி, அறிவியல், பண்பாட்டு நிறுவனம்
- கல்விச் சுட்டெண்
- கட்டற்ற ஆக்கம்
- திறந்த பாடத்திட்டங்கள்
- திறந்த கல்வி வளங்கள்
- கல்வி உரிமை
- புலமைப்பரிசில்
# கல்விக் கொள்கை

**கல்விக் கொள்கையானது** (Education policy) கல்வித் துறையில் செல்வாக்கு செலுத்தும் கொள்கைகள் மற்றும் கொள்கை முடிவுகள், கல்வி அமைப்புகளின் செயல்பாட்டைக் கட்டுப்படுத்தும் சட்டங்கள் மற்றும் விதிகளின் சேகரிப்பு ஆகியவற்றை உள்ளடக்கியதாகும். உள்ளூர், மாநில மற்றும் மத்திய அரசாங்கங்களுக்கு இடையே பல்வேறு நிலைகளில் கல்வி மேலாண்மை பகிரப்படலாம். சில ஆய்வாளர்கள் கல்விக் கொள்கையை சமூகப் பொறியியலின் அடிப்படையில் பார்க்கின்றனர்.  
கல்வி, பல நிறுவனங்களின் மூலம் பல நோக்கங்களுக்காக பல வடிவங்களில் நடைபெறுகிறது. இத்தகைய கல்வி நிறுவனங்களின் எடுத்துக்காட்டுகளில் குழந்தை பருவ கல்வி மையங்கள், மழலையர் பள்ளி முதல் 12 ஆம் வகுப்பு வரையிலான பள்ளிகள், இரண்டு மற்றும் நான்கு ஆண்டு கல்லூரிகள் அல்லது பல்கலைக்கழகங்கள், பட்டதாரி மற்றும் தொழில்முறை கல்வி நிறுவனங்கள், வயது வந்தோருக்கான கல்வி நிறுவனங்கள் மற்றும் வேலை-பயிற்சி திட்டங்கள் ஆகியவை அடங்கும். இந்த நிறுவனங்களின் கல்வி இலக்குகள் கல்விக் கொள்கையை பாதிக்கின்றன. மேலும், இந்தக் கல்விக் கொள்கைகள் எல்லா வயதினரும் ஈடுபடும் கல்விyil தாக்கத்தை ஏற்படுத்தலாம்.  
பள்ளிகளின் அளவு, வகுப்பின் அளவு, பள்ளித் தேர்வு, பள்ளி தனியார்மயமாக்கல், பள்ளிகளில் காவல்துறை, கண்காணிப்பு, ஆசிரியர் தேர்வு, கல்வி மற்றும் சான்றிதழ், ஆசிரியர் ஊதியம், கற்பித்தல் முறைகள், பாடத்திட்டம் ஆகியவை கல்விக் கொள்கையில் விவாதத்திற்கு உட்பட்ட பகுதிகளின் எடுத்துக்காட்டுகளாகும்.
# மண்டலி வெங்கட கிருஷ்ணராவ்

**மண்டலி வெங்கட கிருஷ்ணா ராவ்** (*Mandali Venkata Krishna Rao*) (ஆகஸ்ட் 4, 1926 - 27 செப்டம்பர், 1997), **எம். வி. கிருஷ்ணா ராவ்** என்றும் அழைக்கப்படும் இவர்,ஆந்திரப் பிரதேசத்தைச் சேர்ந்த அரசியல்வாதியும் அமைச்சரும் ஆவார். 1975 இல் நடந்த முதல் உலகத் தெலுங்கு மாநாட்டின் தலைமை அமைப்பாளராகவும், ஒருங்கிணைப்பாளராகவும் இருந்தார்.
# மண்டலி வெங்கட கிருஷ்ணராவ்

## சுயசரிதை

மண்டலி என்று அழைக்கப்படும் மண்டலி வெங்கட கிருஷ்ணா ராவ், 1926 ஆம் ஆண்டு ஆகஸ்ட் 4 ஆம் தேதி, இந்தியாவின் ஆந்திரப் பிரதேசம், கிருஷ்ணா மாவட்டத்தில் உள்ள கைகலுரு வட்டத்தில் உள்ள பல்லேவாடா கிராமத்தில் பிறந்தார். இவரது தந்தை வெங்கட்ராமையா கிருஷ்ணா மாவட்டத்தில் உள்ள திவி வட்டத்தில் உள்ள பவதேவரப்பள்ளியில் ஒரு பள்ளி ஆசிரியராக இருந்தார். மண்டலி தனது தொடக்கக் கல்வியை பல்லேவாடா மற்றும் பவதேவரப்பள்ளியிலும், உயர்நிலைப் பள்ளிக் கல்வி அவனிகட்டாவிலும், கல்லூரிக் கல்வியை மச்சிலிப்பட்டணத்தில் உள்ள இந்துக் கல்லூரியிலும் பெற்றார்.
# மண்டலி வெங்கட கிருஷ்ணராவ்

## அரசியல்

இவரது அரசியல் வாழ்க்கை இளம் வயதிலேயேத் தொடங்கியது. வெள்ளையனே வெளியேறு இயக்கத்தின் போது, தேசிய மாணவர் சங்கத்தின் அவனிகட்டா கிளையின் தலைவராகப் பணியாற்றினார். மாபெரும் இயக்கத்திற்குப் பிறகு காங்கிரசு கட்சி தடை செய்யப்பட்டபோது, திவி வட்டத்தின் காங்கிரசு கட்சியின் செயலாளராக கிராமப்புறங்களில் கட்சியை திறம்பட ஒழுங்கமைத்து, அதன் மறைமுக நடவடிக்கைகளில் பங்கேற்றார். 1945ல் மாவட்ட மாணவர் காங்கிரசின் அமைப்புச் செயலாளராக நியமிக்கப்பட்டார். 1948 ஆம் ஆண்டு தில்லியில் நடைபெற்ற ஆசிய மாணவர் மாநாட்டில் அப்போதைய சென்னை மாகாணத்தைப் பிரதிநிதித்துவப்படுத்தினார். 1948-52ல் மாவட்ட இளைஞர் காங்கிரசின் தலைவராகப் பணியாற்றினார். இவர் 1953-56 இல் கிருஷ்ணா மாவட்ட காங்கிரசு கட்சியின் செயலாளராகவும், 1956-58 இல் அகில இந்திய காங்கிரசு கட்சியின் இணைச் செயலாளராகவும் இருந்தார். தனது பிரதேச காங்கிரசு கட்சியின் ஆக்கபூர்வமான பணிக்குழு மற்றும் நிலக்கொடை இயக்கக் குழுவின் அழைப்பாளராகவும் பணியாற்றினார். இவர் 1957 இல் மச்சிலிப்பட்டணம் தொகுதியில் இருந்து மக்களவைக்கு தேர்ந்தெடுக்கப்பட்டார் மற்றும் 1957-62 வரை நாடளுமன்றத்தில் பணியாற்றினார்.
# மண்டலி வெங்கட கிருஷ்ணராவ்

## கௌரவங்கள்

கிருஷ்ணா ஆற்றின் மீது புலிகடா-பெனுமுடி இடையே உள்ள சாலைப் பாலத்திற்கு இவரது பெயரிடப்பட்டது. இது 28 மே 2006 அன்று முதல்வர் எ. சா. ராஜசேகர ரெட்டியால் பொதுமக்களுக்கு திறந்து வைக்கப்பட்டது.  
“மண்டலி வெங்கட கிருஷ்ணா ராவ் கலாச்சார விருது” 2007 இல் நிறுவப்பட்டது. முதல் முறையாக மலேசிய தெலுங்குச் சங்கத்தின் நிறுவனர் பொதுச் செயலாளர் மதினி சோமா நாயுடுவுக்கு வழங்கப்பட்டது.